पूर्व कांग्रेसी ओम प्रकाश मिश्रा अब TMC में हुए शामिल, जुलाई में दिया था इस्तीफा | Congress leader Om Prakash Mishra joins TMC in presence of Mamata Banerjee - Hindi Oneindia
20 min ago कमलेश तिवारी हत्याकांड: मां के बयान के जरिए अखिलेश यादव ने योगी सरकार को घेरा
| Published: Wednesday, September 4, 2019, 20:00 [IST]
कोलकाता। कांग्रेस के पूर्व उपाध्यक्ष ओमप्रकाश मिश्रा ने बुधवार को तृणमूल कांग्रेस ज्वाइन कर ली है। इस अवसर पर टीएमसी की अध्यक्ष और पश्चिम बंगाल की मुख्यमंत्री ममता बनर्जी उपस्थित थी। लेकिन यह दिलचस्प बात है क्योंकि मिश्रा एक मजबूत टीएमसी विरोधी छवि रखते थे। मिश्रा का टीएमसी में शामिल होने पश्चिम बंगाल विधानसभा चुनाव से पहले कांग्रेस को तगड़ा झटका माना जा रहा है।
मिश्रा ने जुलाई में लोकसभा चुनाव में हार के लिए पार्टी नेतृत्व को जिम्मेदार ठहराते हुए कांग्रेस से इस्तीफा दे दिया था। लोकसभा चुनाव में जाते हुए, मिश्रा कांग्रेस और वाम मोर्चे के बीच गठबंधन के प्रबल समर्थक थे। मिश्रा ने जुलाई में पश्चिम बंगाल प्रदेश कांग्रेस कमेटी के प्रमुख सोमेन मित्रा और बंगाल के पार्टी प्रभारी गौरव गोगोई को अपना त्याग पत्र भेजते हुए कहा कि राज्य नेतृत्व लोकसभा चुनाव में कांग्रेस की हार की जिम्मेदारी लेने में विफल रहा।
उन्होंने कहा कि लोकसभा चुनाव में कांग्रेस और वाम मोर्चे की विफलता का फायदा बीजेपी को मिला और लोकसभा चुनाव में उसने सफलता सुनिश्चित की। जानकारी के मुताबिक मिश्रा को पार्टी के शिक्षा मंच का नेतृत्व करने की जिम्मेदारी सौंपी गई है। साथ में उन्हें पार्टी की कोर कमेटी का सदस्य भी बनाया गया है।
बता दें कि लोकसभा चुनाव में करारी हार मिलने के बाद कांग्रेस के कई बड़े नेता पार्टी छोड़ चुके हैं। हालांकि लोकसभा चुनाव के बाद टीएमसी को भी नुकसान उठाना पड़ा है क्योंकि उसके भी कई नेता, सांसद और पार्षद बीजेपी ज्वाइन कर लिए हैं।
west bengal congress tmc mamata banerjee बंगाल ममता बनर्जी कांग्रेस
Congress leader Om Prakash Mishra joins TMC in presence of Mamata Banerjee
Story first published: Wednesday, September 4, 2019, 20:00 [IST]